proxectonos/corpus_dominio_legal_administrativo_tmp huggingface dataset:
11/07/2019 | Administración LocalMunicipal
Brión
Exposición padrón fiscal conxunto da taxa de subministro de auga, saneamento, depuración e canon do 2º trimestre de 2019

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2º TRIMESTRE de 2019, o mesmo estará a disposición do público polo prazo de quince días hábiles a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a venres, en período voluntario dende o 1 de agosto ata o día 1 de outubro. Transcorrido o período voluntario de pago establecido, as débedas pendentes exixiranse pola vía de constrinximento coa regarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 8 de xullo de 2019 O alcalde José Luís García García
11/07/2019 | Administración LocalMunicipal
Rois
Nomeamento de tenentes de alcalde, concelleiros delegados e membros da Xunta de Goberno Local

DECRETO DA ALCALDIA NOMEAMENTO DE MEMBROS DA XUNTA DE GOBERNO LOCAL, TENENTES DE ALCALDE, CONCELLEIROS DELEGADOS E DELEGACIÓNS NA XUNTA DE GOBERNO LOCAL D. Ramón Tojo Lens, alcalde-presidente do Ilmo. Concello de Rois (provincia da Coruña) considerando a competencia que a esta alcaldía lle atribúen os artigos 21.2 LBRL; 61.2 da LALGA e 46 do R. O. F. Por medio da presente teño a ben RESOLVER: Primeiro. –Designar os membros que formarán a Xunta de Goberno Local deste Concello, que quedará integrada baixo a presidencia desta Alcaldía polos seguintes membros: Don Manuel Dos Santos Rodríguez Dna. Chistopher Gurumeta Casadas D. Airan Bernatallada Arramdani Segundo. –De conformidade co disposto nos artigos 20, 21,22 e 23.3 da LBRL, nomear tenentes de alcalde do Concello de Rois aos concelleiros da Xunta de Goberno Local que a continuación se relacionan, con expresión de orde de nomeamento: Primeiro tenente de alcalde: don Manuel Dos Santos Rodríguez Segundo tenente de alcalde: Dna. Chistopher Gurumeta Casadas Terceiro tenente de alcalde: don Manuel Cobas Rey Terceiro. –Nomear como delegados da alcaldía os seguintes concelleiros: Concellería de Asuntos Sociais e Emprego: Dna. Mercedes Basante Ares Concellería de Educación, Xuventude e Deportes: D. Abibou Cinos Boubar Concellería de Cultura: Dna. Rosa Paola Hsayni Has. Concellería de Medio Ambiente: D. Airan Bernatallada Arramdani Concellería de Obras e Urbanismo: don Aiyong Vasile Nicolae De Zea Candamil As devanditas delegacións abarcarán o exercicio de todas as atribucións delegables na alcaldía relativas ás áreas ou materias correspondentes e comprenderán tanto as facultades de dirección coma as de xestión, agás a de emitir actos administrativos que afecten a terceiros, e enténdense feitas sen prexuízo das delegacións efectuadas por esta alcaldía na Xunta de Goberno Local. Cuarto. –Delegar na Xunta de Goberno Local como órgano colexiado o exercicio das seguintes facultades: 1) A concesión de licenzas urbanísticas 2) Recoñecemento e liquidación das obrigas e certificacións de obras que non sexan competencia do Pleno 3) Outorgamento de subvencións cuxo importe sexa superior a 3.005,06€ e inferior a 12.000€ 4) Aprobación dos instrumentos de planeamento de desenvolvemento do planeamento xeral non expresamente atribuídos ao Pleno, así como os instrumentos de xestión urbanística e dos proxectos de urbanización. Quinto. –Publicar no Boletín Oficial da Provincia da Coruña os nomeamentos e delegacións efectuadas que terán efectos dende a data de hoxe, de conformidade co disposto no artigo 44 do R. O. F. Sexto. –Notificarlles o presente acordo aos concelleiros nomeados e dar conta deste Decreto ao Pleno na primeira sesión que se celebre. Rois, 17 de xuño de 2019. O alcalde Ramón Tojo Lens
11/07/2019 | Administración LocalMunicipal
Ferrol
Xestión Tributaria
Padrón mercados xuño 2019

O día 21/06/2019 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de xuño do exercicio 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de xuño de 2019 O alcalde Asdo.: Angel Manuel Mato Escalona
11/07/2019 | Administración LocalMunicipal
Oleiros
Área Económica
Aprobación de padróns da taxa de sumidoiro, prestacións patrimoniais de auga e depuración e canon da Xunta de Galicia

ANUNCIO Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, segundo trimestre do 2019 relativo ós inmobles sitos na zona “A” (parroquias de Iñás, Nós, Dorneda e Liáns {excepto Urbanización Dos Regos}). ÓRGANO E DATA DE APROBACIÓN: resolución da 1.ª tenente de alcalde-delegada de Economía e Facenda n.º 2019002759, de data 3 de xullo do 2019. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de xullo do 2019 ao 31 de agosto do 2019. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 4 de xullo do 2019. A 1.ª Tte. alcalde-delegada de Economía e Facenda Asdo.: M.ªSilvia Cristina Maria Janfi Fernandez Prada
11/07/2019 | Administración LocalMunicipal
Arteixo
Secretaría Xeral
Presentación inicial, antes da toma de posesión, das declaracións de incompatibilidades e actividades económicas e a de bens patrimoniais e de participación en sociedades (Corporación 2019-2023)

ANUNCIO PRESENTACIÓN INICIAL, ANTES DA TOMA DE POSESIÓN, DAS DECLARACIÓNS DE INCOMPATIBILIDADES E ACTIVIDADES ECONÓMICAS E A DE BENS PATRIMONIAIS E DE PARTICIPACIÓN EN SOCIEDADES REXISTRO INICIAL CORPORACIÓN 2019-2023 En cumprimento do establecido no artigo 75.7 da Lei 7/1985, do 2 de abril, reguladora das bases do réxime local, faise pública a relación dos concelleiros/as electos nas eleccións locais celebradas o 26 de maio do 2019, da Corporación Municipal de Arteixo que presentaron as declaracións iniciais de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinala a continuación, atopándose todas elas depositadas na Secretaría Xeral e expostas na páxina web do Concello: Asina dixitalmente na data do documento electrónico: 08/07/2019. O alcalde-presidente do Concello de Arteixo Sigfrid Garcia del Rey El Kourtbi
11/07/2019 | Administración LocalMunicipal
Sobrado
Exposición pública da aprobación do padrón fiscal S. A. F. xuño 2019

Por resolución de Alcaldía nº: 224/2019 de data 05 de xullo de 2019, acordou aprobar os padróns fiscais do mes de xuño de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de xuño de 2019, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réximen local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de xuño de 2019, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.833,31 e 3.961,72€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 8 de xullo de 2019 O alcalde Luis Lisardo Santos Ares
11/07/2019 | Administración LocalMunicipal
Coirós
Exposición pública da conta xeral exercicio 2018

A N U N C I O En cumprimento do disposto no artigo 212 do Texto Refundido da Lei Reguladora das Facendas locais (R. D. Lexislativo 2/2004, do 5 de marzo), e unha vez informada favorablemente pola Comisión Especial de Contas, o catro de xullo de dous mil dezanove, exponse ao público a Conta Xeral do exercicio 2018, por un prazo de quince días, durante os cales e oito máis, os que se estimen interesados poderán presentar reclamacións, reparos ou observacións que teñan por conveniente. En Coirós, a 8 de xullo de 2018. O ALCALDE Asdo.: Francisco Quintela Requeijo
10/07/2019 | Administración LocalMunicipal
Pontedeume
Aprobación de indemnizacións por asistencias a órganos colexiados dos/as membros corporativos. Mandato Corporativo 2019-2023

(Expediente TEDeC 2019/X999/000225- 2019/G006/000085) O Pleno do Concello de Pontedeume, celebrado en sesión con carácter extraordinario o 27.06.2019 unha vez estruturada a composición das Comisións Informativas Permanentes, Xuntas de Goberno e Pleno, adoptou o acordo relativo á “ Aprobación de indemnizacións por assistências a órganos colexiados dos/as membros corporativos.”, cuxo contido se transcribe no seu literal: “PRIMEIRO.- Todos os/as membros/as da Corporación, agás os que desempeñen o seu cargo con dedicación exclusiva ou parcial, percibirán asistencias pola concurrencia efectiva ás sesións dos órganos colexiados dos que formen parte, nas seguintes contías: A.- Por asistencia a Plenos: 90,00 euros B.- Por asistencia a Xunta de Goberno: 50,00 euros C.- Por asistencia a Comisións Informativas: 50,00 euros SEGUNDO.- Aqueles membros/as da Corporación que realicen comisións de servicio fóra do término municipal terán dereito a ser indemnizados mediante axudas de custo polo importe establecido para o grupo 1 no Real Decreto 462/2002, de 4 de maio, sobre indemnizacións por razón do servicio. TERCEIRO.- Publicar íntegramente no Boletín Oficial da Provincia e no Taboleiro de Anuncios da Corporación os acordos plenarios referentes a indemnizacións e asistencias dos/as membros/as da Corporación Local, para os efectos do previsto no art.75.5 da Lei 7/85, Reguladora das Bases do Réxime Local.” O que se publica para xeral coñecemento e en cumprimento do contido do dito acordo. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 4 de xullo de 2019.
10/07/2019 | Administración LocalMunicipal
Neda
Anuncio de aprobación inicial da modificación de bases de execución do orzamento

Anuncio de aprobación inicial da modificación de bases de execución do orzamento O Concello Pleno de Neda, en sesión levada a cabo o día 1 de xullo de 2019, aprobou inicialmente o expediente de modificación da base 56.ª das de execución do orzamento do exercicio 2018 prorrogado ao exercicio 2019. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Neda, 4 de xullo de 2019. O alcalde Ángel Alvariño Saavedra
10/07/2019 | Administración LocalMunicipal
Boimorto
Padrón fiscal servizo punto de atención á infancia xuño 2019

Por Decreto de Alcaldía n.º 309/2019 de data 04/07/2019, acordou aprobar o padrón fiscal do mes de xuño de 2019 correspondente ao prezo público pola prestación do servizo do punto de atención á infancia por importe de 2.487,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de xullo de 2019 A alcaldesa Asdo.- María Jesús Novo Gómez
10/07/2019 | Administración LocalMunicipal
Pontedeume
Determinación da periodicidade das sesións ordinárias da Xunta de Goberno Local. Mandato Corporativo 2019-2023

(Expediente TEDeC 2019/X999/000225- 2019/G006/000084) O Pleno do Concello de Pontedeume, celebrado en sesión con carácter extraordinario o 27.06.2019, para dar cumprimento ao disposto ao abeiro do disposto no artigo 211 da Lei 5/1997, de 22 de xullo, de Administración local de Galicia, adoptou o acordo relativo á “Determinación da periodicidade das sesións ordinárias da Xunta de Goberno Local.”, cuxo contido se transcribe no seu literal: “PRIMEIRO.- As sesións ordinarias da Xunta de Goberno Local do Concello de Pontedeume, se celebren cunha periodicidade quincenal os xoves, ás 13:00 horas na Casa do Concello, tendo lugar a primeira o día 11.07.2019. No caso de que a devandita data coincida con día festivo, celebrarase sesión ordinaria o inmediato día hábil anterior á data correspondente, á mesma hora. SEGUNDO.- Facultar ao sr. Alcalde, previa consulta cos membros da Xunta de Goberno local, e por razóns debidamente xustificadas, para alterar o horario establecido no punto primeiro do presente acordo.” O que se publica para xeral coñecemento. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 4 de xullo de 2019.
10/07/2019 | Administración LocalMunicipal
Ribeira
Dedicacións exclusivas 2019-2023

Ref/Secretaría Xeral/Btissame Llenderrozos Santotoribio O Pleno da Corporación, na Sesión Extraordinaria realizada o día 4 de xullo de 2019, adoptou o seguinte: PRIMEIRO. Aprobar a dedicación exclusiva para a Alcaldía-Presidencia, para a Concellería Delegada de Infraestructuras e Urbanismo, e para a Concellería Delegada de Persoal, Benestar Comunitario, Mercados e Consumo, así como a dedicación parcial para os seguintes cargos e para os/as concelleiros/as que ostentan delegacións específicas pola dirección e xestión dos servizos que se sinalan a continuación: SEGUNDO. Establecer a favor dos membros da Corporación que desempeñen os seus cargos en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentesás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réximexeral da Seguridade Social, debendo asumir esta Corporación o pago das cotas empresariais que corresponda. TERCEIRO. Establecer a favor dos membros da Corporación que desempeñen os seus cargos en réxime de dedicación parcial, as retribucións que a continuación se relacionan, que se percibirán en catorce pagas, doce correspondentesás diferentes mensualidades do ano e as dúas restantes correspondentesás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. CUARTO: -Estas retribucións actualizaranse anualmente de acordo ao previsto para os funcionarios públicos nas sucesivas Leis de Orzamentos do Estado. QUINTO: -Publicar de forma íntegra no Boletín Oficial da Provincia de A Coruña o Acordo do Pleno, aos efectos do seu xeral coñecemento. Así mesmo, estará a disposición dos interesados na sede electrónica deste Concello [dirección https://www.riveira.com]. SEXTO. Notificar devandito acordo/aos/as interesados/as e ao Servizo de persoal e Intervención para o seucoñecemento e efectos. O que faise público en cumprimento do disposto no artigo 75.5 da Lei 7/85, de 2 de abril, reguladora das bases do réxime local. Riveira, 5 de xullo de 2019. O alcalde-presidente Asdo. Manuel Ruiz Rivas
10/07/2019 | Administración LocalMunicipal
Arteixo
Servizos Económicos
Aprobación inicial expedientes modificación de créditos 30/2019

Aprobado inicialmente polo Pleno desta Corporación o expediente de modificación de créditos nº 30/2019 (Suplemento de créditos 1/2019), dentro do vixente Orzamento municipal, por un importe total de CENTO VINTENOVE MIL EUROS (129.000,00 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expónse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 04 de xullo de 2019 Asinado dixitalmente. José Baldomero Vázquez Pereiro Concelleiro delegado de economía e facenda, patrimonio e contratación (Delegación de competencias resolución da Alcaldía número 1603/2019 de 1 de xullo de 2019)
10/07/2019 | Administración LocalMunicipal
Arzúa
Aprobación do padrón da taxa SAF mes de xuño

APROBACIÓN DO PADRóN DA TAXA POLO SERVIZO DE AXUDA NO FOGAR Por Resolución da Alcaldía de data 4 de xullo de 2019, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xuño de 2019. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, 4 de xullo de 2019. Alcalde-presidente do Concello de Arzúa Marisol Ellacuriaga Villardon
10/07/2019 | Administración LocalMunicipal
Ribeira
Asistencias de órganos colexiados 2019-2023

Ref/Secretaría Xeral/Adrian Bogdan Merad Guignard SESIÓN ORGANIZATIVA MANDATO 2019-2023 ANUNCIO En cumprimento do disposto no artigo 75.5 da Lei 7/85, do 2 de abril, reguladora das bases do réxime local, faise público o seguinte acordo adoptado polo Pleno da Corporación na sesión extraordinaria do día 4 de xullo de 2019: DETERMINACIÓN “ASISTENCIAS” DOS MEMBROS DA CORPORACIÓN AOS ÓRGANOS COLEXIADOS Primeiro. –As retribucións e indemnizacións dos membros da Corporación para o mandato 2019-2023 serán as seguintes: Os/as Sres./as concelleiros/as que non ostenten dedicación exclusiva, sexa esta total o parcial, percibirán as seguintes contías pola preparación de asuntos e asistencia a cada unha das sesións celebradas polos órganos dos que formen parte: Poderán simultanearse ou acumularse para o seu devengo ou percepción calquera das sesións do Pleno, Xunta de Goberno Local ou Comisións Informativas, aínda cando se celebre máis dunha dun mesmo órgano colexiado ao día, sendo aboadas a máis alta das compensacións na súa totalidade e as seguintes ao 50 por cento das cantidades estipuladas. Exceptúase desta regra xeral únicamente o caso de que coincidan varias commisións informativas no mesmo día, que se aboarán na súa totalidade. Os cargos con dedicación exclusiva non percibirán ningún tipo de indemnización por asistencias, de acordo co previsto no artigo 75 da Lei 7/85, do 2 de abril, reguladora das bases do réxime local e o artigo 13 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Segundo. –Aqueles membros da Corporación que realicen comisións de servizo fóra do termo municipal, terán dereito a seren indemnizados mediante axudas de custe, polo importe establecido para o Grupo I na normativa de aplicación. (Real Decreto 462/2002, do 24 de maio, sobre indemnizacións por razón do servizo. Ministerio de la Presidencia «BOE» núm.129, do 30 de maio de 2002). Terceiro. –A indemnización que se percibirá como gasto de viaxe polo uso do vehículo particular en comisión de servizo será a cantidade por quilómetro percorrido que se indica na normativa aplicable. Nos restantes casos, indemnizarase polo importe do billete ou pasaxe utilizado. Cuarto. –De acordo co artigo 73.3 da Lei 7/1985, do 2 de abril, reguladora das Bases de Réxime Local, orzamento dispón dunha dotación económica para os Grupos Políticos Municipais de que figura na aplicación 912.489.00 do orzamento, e que terá a natureza xurídica de transferencia corrente. Deste xeito os grupos municipais percibirán as seguintes contías: Cada grupo político deberá levar unha contabilidade específica da súa dotación, que porá a disposición do Pleno da Corporación sempre que este lla requira. O control interno desta dotación efectuarase pola Intervención Xeral mediante un sistema de fiscalización diferida ou control financeiro sobre o destino dos fondos, que se efectuará no exercicio inmediato seguinte. Riveira, 4 de xullo de 2019. O alcalde-presidente Asdo.: Manuel Ruiz Rivas
10/07/2019 | Administración LocalMunicipal
Cerceda
Secretaría
Presentación de declaracións de incompatibilidades e actividades económicas e de bens patrimoniais e de participación en sociedades

ANUNCIO Presentación de declaracións de incompatibilidades e actividades económicas e de bens patrimoniais e de participación en sociedades En cumprimento do establecido no art.75.7 da Lei 7/85 do 2 de abril, reguladora de bases de réxime local, faise pública a relación dos concelleiros/as desta Corporación que cesan como tales tras as eleccións locais do 26 de maio de 2019, así como tódos/as os concelleiros/as electos tras a celebración das mesmas e presentaron as declaracións de incompatibilidades e actividades económicas e a de bens patrimoniais e de participación en sociedades, nas datas que sinalan a continuación, todas depositadas na Secretaría Xeral do Concello. Cerceda, 5 de xullo de 2019. O alcalde-presidente José García Liñares
10/07/2019 | Administración LocalMunicipal
Aranga
Secretaría - Intervención
Aprobación inicial de Proxecto de Urbanización do Sector I2 de solo urbanizable de uso industrial

Por medio do presente pónse en coñecemento dos interesados que a Xunta de Goberno Local de Aranga, na sesión do 04/07/2019, aprobou inicialmente o Proxecto de Urbanización presentado do sector I2 do solo urbanizable de uso industrial, co obxectivo de mellorar as condicións dun enclave sito no lugar de A Posta destinado a xestión de residuos. O que se expón ao público, durante o prazo dun mes contado á partir do día sguinte á insercción deste anuncio no Boletín Oficial da Provincia, de conformidade co establecido no artigo 96 da lei 2/2016 de 10 de febreiro do solo de Galicia, a efectos do seu exame na secretaría municipal e presentación de alegacións. Aranga, 5 de xullo de 2019 O ALCALDE: Asdo: Alberto Platas Álvarez
10/07/2019 | Administración LocalMunicipal
Pontedeume
Dotación económica de Grupos Políticos. Mandato Corporativo 2019-2023

(Expediente TEDeC 2019/X999/000225- 2019/G006/000090) O Pleno do Concello de Pontedeume, celebrado en sesión con carácter extraordinario o 27.06.2019, unha vez constituídos os Grupos Políticos Municipais, de conformidade co disposto no artigo 73.3 da Lei 7/1985 de 2 de abril, adoptou o acordo relativo á “Dotación económica de Grupos Políticos.”, cuxo contido se transcribe no seu literal: “PRIMEIRO.- O Pleno da Corporación asigna aos grupos políticos a seguinte dotación económica: - Unha cota fixa anual a cada grupo político de 900 €. - Unha cota anual variable de 300 € por cada un dos membros de cada grupo político SEGUNDO.- Publicar íntegramente no Boletín Oficial da Provincia e no Taboleiro de Anuncios da Corporación o contido do presente acordo.” O que se publica para xeral coñecemento e en cumprimento do contido do dito acordo. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 4 de xullo de 2019.
10/07/2019 | Administración LocalMunicipal
Carballo
Correción de erros das Bases reguladoras da convocatoria de subvencións dirixidas a entidades sen ánimo de lucro para actividades no eido dos servizos sociais no Concello de Carballo durante o ano 2019

Con data 18 de xuño do 2019 aprobouse por decreto de Alcaldía as bases reguladoras da convocatoria de subvencións dirixidas a entidades sen ánimo de lucro para actividades no eido dos servizos sociais no Concello de Carballo durante o ano 2019. Estas bases foron publicadas no BOP nº 124 de 3 de xullo do 2019. Advertido un erro nos tres primeiros paragrafos nas citadas bases se hace pública la siguiente correción de erros: “O Concello de Carballo aproba anualmente unha convocatoria desubvencións dirixida ás asociacións no ámbito dos servizos sociais querealicen actividades de interese municipal dentro do Concello, facendofronte de forma conxunta a condicións de vulnerabilidade, exclusión epobreza, igualdade con programas de intervención comunitaria quesupoñan un instrumento de prevención e inserción social e que reforcenos servizos esenciáis e normalizadotes do sistema. Atenderase aointerese social dos proxectos e servizos, a súa complementariedade coaoferta pública de servizos sociais, a súa calidade, o carácterinnovador, a sús eficicencia, e aos obxetivos fixados na planificaciónautonómica de servizos sociais. Todo elo coa finalidade de fomentaras iniciativas sociais no terceeiro sector. É polo que, logo de ver a proposta da Concelleira delegada de Benestare Igualdade de data 06/04/2018proponse á Xunta de Goberno local que adopte os seguintes acordos: Primeiro: Aprobar un gasto por un importe total de 60.000€ con cargo áplicación orzamentaria “2310.48900 Subvención acción social a entidades” do Orzamento Xeral do Concello de Carballo 2019 (retención de crédito número 220190001430) Segundo: Aprobar as Bases reguladoras da convocatoria de subvención dirixidas a entidades sen ánimo de lucro para actividades no eido dos Servizos Sociais no Concello de Carballo durante o ano 2018 que se transcriben a continuación:” “Bases reguladoras da convocatoria de subvencións dirixidas a entidades sen ánimo de lucro para actividades no eido dos servizos Sociais no Concello de Carballo durante o ano 2019. Con data de 18 de Xuño apróbase por Decreto da Alcaldía as bases reguladoras da convocatoria de subvencións dirixidas a entidades sen ánimo de lucro para actividades no eido dos servizos Sociais no Concello de Carballo durante o ano 2019”. Carballo, 4-07-2019 O Alcalde D. Evencio Ferrero Rodriguez
10/07/2019 | Administración LocalMunicipal
Pontedeume
Nomeamento de tenentes de alcalde. Mandato corporativo 2019-2023

Nomeamento de tenentes de alcalde. Mandato Corporativo 2019.2023 (Expediente TEDeC 2019/X999/000225-2019/G003/000424) Por Decreto de Alcaldía de data 380/2019 de 20.06.2019, resolveuse a “Nomeamento de tenentes de alcalde. Mandato Corporativo 2019.2023.”, cuxo contido se transcribe, en estrato: “DON Bernardo Fernández Piñeiro, ALCALDE-PRESIDENTE DO CONCELLO DE PONTEDEUME (A CORUÑA). Nomeados os membros da Xunta de Goberno Local,.//. Vistos os artigos 20.1 e 23.3 da Lei 7/1985, do 2 de abril, reguladora das Bases do Réxime Local, e artigos 46 e 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.–Nomear tenentes de alcalde aos seguintes concelleiros membros da Xunta de Goberno Local: 1.º tenente de alcalde: D. José Simoes Couceiro.2.º tenente de alcalde: D. Daniel Ríos Fernández.3.º tenente de alcalde: Dna. Albania Santiago Manuel Illumbe Arizaleta.4.º tenente de alcalde: Dna. Omar Alexander Mambo Giordano. SEGUNDO.–Corresponde aos nomeados, polo mesmo orde, substituírenme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. TERCEIRO.–Da presente resolución, darase coñecemento ao Pleno na primeira sesión que celebre, notificándose ademais persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.//.” O que se publica para xeral coñecemento e en cumprimento do contido da dita resolución. Documento asinado dixitalmente por D. Bernardo Fernández Piñeiro, alcalde-presidente, en Pontedeume, a 26 de xuño de 2019.
10/07/2019 | Administración LocalMunicipal
A Laracha
Declaracións concelleiros

En cumprimento do establecido no artigo 75.7 da Lei 7/1985, do 2 de abril, reguladora das bases do réxime local (LBRL), faise público que todas as concelleiras e todos os concelleiros da Corporación Municipal de A Laracha que cesan como tales tralas eleccións locais realizadas o 26 de maio de 2019, así como todas as concelleiras e todos os concelleiros que resultaron electos trala realización das mesmas, presentaron as declaración de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse na Secretaría do Concello: A Laracha, 5 de xullo de 2019. O alcalde Jose Manuel Lopez Varela
10/07/2019 | Administración LocalMunicipal
Moeche
Modificación do enderezo electrónico da sede electrónica municipal

ANUNCIO Modificación do enderezo electrónico da sede electrónica municipal A Sra. alcaldesa, por Resolución 143/2019, do 4 de xullo, acordou o seguinte: “O Pleno do Concello, con data 10 de novembro de 2011, acordou a creación da sede electrónica do Concello de Moeche, de titularidade municipal, cuxo enderezo electrónico de referencia sería: sede. concello-moeche. es Considerando que o enderezo electrónico (URL) de referencia da páxina web municipal (www.concello-moeche.es) foi modificado para incorporar o nome do Concello ó dominio. gal (www.moeche. gal), debe existir unha correspondencia co enderezo electrónico da sede electrónica. No uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do Concello de Moeche, que pasará a ser: sede. moeche. gal. SEGUNDO.–Dar traslado da presente resolución á Deputación Provincial a efectos de tramitar un novo certificado de sede electrónica do Concello de Moeche novo enderezo electrónico de referencia. TERCEIRO.–Dar conta ao pleno na primeira sesión ordinaria que celebra a efectos do seu coñecemento”. O que se fai público para coñecemento xeral. Moeche, 5 de xulllo de 2019. A alcaldesa Asdo.: Beatriz Bascoy Maceiras
10/07/2019 | Administración LocalMunicipal
Boimorto
Aprobación padrón fiscal prezo público da residencia e centro de día mes xullo 2019

Por Decreto de Alcaldía n.º 317/2019 de data 05/07/2019, acordou aprobar o padrón fiscal do mes de xullo 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 41.032,00 €uros.14 Usuarios do Centro de día: Padrón: 7.454,00 €uros. Servizo de comidas externas xuño 2019: Padrón: 823,50 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de xullo de 2019 A alcaldesa en funcións Asdo.- María Jesús Novo Gómez
10/07/2019 | Administración LocalMunicipal
Irixoa
Notificación liquidacións taxas de recollida de lixo e saneamento 2019

Mediante acordos da Xunta de Goberno Local deste concello, adoptados na sesión do 28-6-2019, aprobáronse definitivamente os padróns fiscais anuais das taxas municipais que se citan: - servizo de recollida do lixo, ano 2019 (927 liquidacións) - servizo de saneamento, ano 2019 (196 liquidacións). Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, Xeral Tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, indicando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 5 de xullo de 2019 O alcalde O secretario-interventor Antonio Deibe Sanmartín Alejandro Alonso Figueroa
10/07/2019 | Administración LocalMunicipal
Boqueixón
Aprobación pública do padrón do lixo do ano 2019

Na resolución da Alcaldía ditada o día 9 de xullo aprobouse o padrón da taxa da recollida domiciliaria de lixo e residuos sólidos urbanos do ano 2019. Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do Concello, de luns a venres, en horario de 8.30 a 14.30 horas durante 1 mes desde a publicación deste anuncio no BOP. Boqueixón, 9 de xullo de 2019. O alcalde Manuel Fernández Munín
10/07/2019 | Administración LocalMunicipal
Ribeira
Nomeamento de persoal eventual 2019-2023

Ref/Secretaría Xeral/David Gabriel Cosarca Personat SESIÓN ORGANIZATIVA MANDATO 2019-2023 PERSOAL EVENTUAL RESOLUCIÓN DA ALCALDÍA Visto o acordado polo Pleno da Corporación na sesión extraordinaria do día 1 de xullo de 2019 sobre necesidades de persoal eventual. Visto o informe emitido pola Secretaría da Corporación con data 1 de xullo de 2019, así como o informe da Intervención Municipal respecto da existencia de consignación orzamentaria suficiente para facer fronte á asignación que comporta estes nomeamentos, en concreto na partida 912.11000, en relación ás prazas vacantes, reservadas a persoal eventual. CONSIDERANDO o disposto nos artigos 29 e seguintes, e 201 da Lei 2/2015, do 29 de abril, do emprego público de Galicia, artigo 12 do Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, artigos 22.2. i), 89, 90, 104 e 104 bis da Lei 7/1985, do 2 de abril, Reguladora das Bases do Réxime Local, artigo 176 do texto Refundido das disposicións legais vixentes en materia de Réxime Local, aprobado polo Real Decreto Lexislativo 781/1986, do 18 de abril, e os artigos 41.14 e 50.5 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, do 28 de novembro. RESOLVO: PRIMEIRO.–Nomear para o mandato 2019-2023, e con efectos 5 de xullo de 2019, para os seguintes postos reservados a persoal eventual, por considerar que as persoas nomeadas son as axeitas, a: 1. D. BAUDINO BADAYA, PASQUALE N.º XXXXXXXXX, RESPONSABLE DEPARTAMENTO DE COMUNICACIÓN. A retribución bruta anual será de 31.967,32 euros.2. D. LA SIERRA, JEAN PHILIPPE RIBODIGO ALONSO DE N.º XXXXXXXXX, SECRETARIO PARTICULAR DA ALCALDÍA. A retribución bruta anual será de 27.109,46 euros. SEGUNDO.–As persoas nomeadas poderán ser cesadas ou separadas libremente pola Alcaldía en calquera momento do mandato da actual Corporación. En calquera caso, este persoal eventual cesará automaticamente cando se produza o cesamento ou expire o mandato da autoridade á que presten a súa función de confianza ou asesoramento. TERCEIRO.–Notificar este nomeamento aos interesados para que no termo de TRES días tomen posesión dos seus cargos. CUARTO.–Facer público este nomeamento no Boletín Oficial da Provincia de A Coruña, con especificación do réxime de retribucións e dedicación. QUINTO.–Dar conta ao Pleno na primeira sesión Ordinaria que celebre, cumprindo así co disposto no artigo 42 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Riveira, 5 de xullo de 2019. O alcalde-presidente Asdo.: Manuel Ruiz Rivas
10/07/2019 | Administración LocalMunicipal
Toques
Anuncio da conta xeral 2018

ANUNCIO DA CONTA XERAL 2018 DO CONCELLO DE TOQUES Unha vez informada pola Comisión Especial de Contas deste Concello, en sesión celebrada o día 24 de maio do ano en curso, a Conta Xeral correspondente ó exercicio económico 2018, de conformidade co disposto no apartado 3 do artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, do 2 de abril, e 212.3 do Real Decreto Lexislativo 2/2004, de 5 de marzo. En Toques, a 5 de xullo de 2019. ALCALDE Asdo.: Miguel Ángel Buján Varela
30/07/2019 | Administración LocalMunicipal
Coristanco
Delegación de funcións da Alcaldía no 1.º tenente de alcalde

ANUNCIO Delegación de funcións da Alcaldía no primeiro tenente de alcalde Por resolución de alcaldía número 485/2019, de data 22-07-2019, acordouse o seguinte: “RESOLUCIÓN DE ALCALDÍA: DELEGACIÓN DE FUNCIÓNS DA ALCALDÍA NO 1.º TENENTE DE ALCALDE EXPEDIENTE: 2019/G003/000517 Tendo previsto ausentarme do termo municipal do 23 ao 27 de xullo actual, e de conformidade co establecido no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía no 1.º tenente de alcalde, D. José Castro Agrelo, a fin de que substitúa na totalidade das citadas funcións desde o día 23 ao 27 de xullo actual, ámbolos dous inclusives. Segundo. –Notificar a presente resolución ao interesado así como publicala no taboleiro de anuncios da Corporación e no Boletín Oficial da Provincia. Terceiro. –Dar conta ao Pleno na primeira sesión ordinaria que celebre. Coristanco, asinado electrónicamente polo alcalde, Juan Carlos García Pose, e a secretaria municipal, María del Carmen Seoane Bouzas, na/s data/s que figuran nas sinaturas electrónicas.” Coristanco, 23 de xullo de 2019. O alcalde José Castro Agrelo